प्राणियों को चार श्रेणियों में बाँटा गया है- जरायुज, अण्डज, स्वेदज और उद्भिज्ज। सिंह, हाथी, पशु, मनुष्य आदि- ये सब जरायुज जीव हैं, ये गर्भ से झिल्ली में लिपटे हुए पैदा होते हैं। पक्षी, साँप, मगरमच्छ, मछलियाँ, कछुए आदि तथा इस प्रकार के जो थलचर और जलचर जीव हैं, वे सब अण्डज कहलाते हैं, अर्थात् ये गर्भ से अण्डे के रूप में पैदा होते हैं। मच्छर, जूँ, मक्खी, खटमल और इस प्रकार के अन्य जीव जो उष्मा से पैदा होते हैं, ये सब स्वेदज कहलाते हैं। बीज तथा शाखा को तोड़कर मिट्टी में गाड़ देने से लगने वाले वृक्ष आदि स्थावर जीव उद्भिज्ज की श्रेणी में आते हैं। समस्त औषधि, वनस्पति, फूल-पौधे, लताएँ इत्यादि आते हैं। पेड़-पौधों को भी सुख-दुःख का अनुभव होता है।